Ministru kabineta rīkojuma projekta **„Par valsts nekustamās mantas** **pārdošanu”**

precizēts sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms |
| 2. | Pašreizējā situācija un problēmas | Ministru kabineta rīkojuma projekts (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, kā arī, ievērojot Publiskas personas mantas atsavināšanas likuma 14.panta nosacījumus un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā.  Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Valsts un pašvaldību mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Publiskas personas mantas atsavināšanas likuma 14.pants regulē pirmpirkuma tiesību izmantošanu.  Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa nosaka, ka valsts īpašuma objekti, par kuriem līdz pabeigšanas datumam nav saņemts privatizācijas ierosinājums, var tikt atsavināti Publiskas personas mantas atsavināšanas likuma noteiktā kārtībā.  1. Nekustamais īpašums „Garāžas Nr.818, Nr.820, Nr.821”(nekustamā īpašuma kadastra Nr.0500 010 2936) sastāv no zemes vienības 115 m2 platībā (zemes vienības kadastra apzīmējums 0500 010 2936) un trīs būvēm – garāžām (būvju kadastra apzīmējumi 0500 010 2936 001, 0500 010 2938 001, 0500 010 2939 001) – Balvu ielā, Daugavpilī.  Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Daugavpils pilsētas zemesgrāmatas nodalījumā Nr.1000 0010 6358, lēmuma datums:28.07.2003.  Nekustamajam īpašumam ir noteikts apgrūtinājums – ceļa servitūts 2,5m/12,16m, kas atzīmes veidā ir ierakstīts Daugavpils pilsētas zemesgrāmatas nodalījuma Nr. 1000 0010 6358 III. daļas 1.iedaļā  Saskaņā ar Valsts zemes dienesta Dienvidlatgales reģionālās nodaļas 2002.gada 10.janvāra Būves tehniskās inventarizācijas lietu garāžas ar būves kadastra apzīmējumu 0500 010 2936 001 kopējā platība ir 23,1 m2, ekspluatācijas uzsākšanas gads 1975; garāžas ar būves kadastra apzīmējumu 0500 010 2938 001 kopējā platība ir 22,6 m2, ekspluatācijas uzsākšanas gads 1975; garāžas ar būves kadastra apzīmējumu 0500 010 2939 001 kopējā platība ir 20,0 m2, ekspluatācijas uzsākšanas gads 1975.  Nekustamā īpašuma kadastrālā vērtība saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) uz 2010.gada 1.janvāri ir Ls 2065.  Nekustamais īpašums nav iznomāts.  Nekustamais īpašums nav nepieciešams valsts funkciju nodrošināšanai.  Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2010.gada 22.novembra vēstuli Nr.8.2–28/4240 ierosina valsts nekustamā īpašuma „Garāžas Nr.818, Nr.820, Nr.821”Balvu ielā, Daugavpilī, atsavināšanu.  2. Nekustamais īpašumsPlanīcas ielā 5B, Kuldīgā, Kuldīgas novadā (nekustamā īpašuma kadastra Nr.6201 511 0011) sastāv no nedzīvojamās ēkas – garāžas – administratīvās ēkas (būves kadastra apzīmējums 6201 011 0004 003).  Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Kuldīgas pilsētas zemesgrāmatas nodalījumā Nr.1000 0008 0154, lēmuma datums:30.09.2002.  Saskaņā ar Valsts zemes dienesta Dienvidkurzemes reģionālās nodaļas 2001.gada 7.maija Būves tehniskās inventarizācijas lietu garāžas – administratīvās ēkas ar būves kadastra apzīmējumu 6201 011 0004 003 kopējā platība ir 456,9 m2, Ekspluatācijas uzsākšanas gads 1970.  Nekustamā īpašuma kadastrālā vērtība saskaņā ar informāciju no NĪVKIS uz 2010.gada 1.janvāri ir Ls 32897.  Par nekustamā īpašuma nomu Lauku atbalsta dienesta Dienvidkurzemes reģionālā lauksaimniecības pārvalde 2009.gada 1.janvārī ir noslēgusi līgumu ar sabiedrību ar ierobežotu atbildību „Mefss” (spēkā līdz 2013.gada 31.decembrim), 2009.gada 1.jūlijā noslēgusi līgumu ar Pārtikas un veterinārā dienesta Dienvidkurzemes pārvaldi (spēkā līdz 2010.gada 31.decembrim).  Lauku atbalsts dienests 2010.gada 16.septembra vēstulē Nr.2/2.1-14/3942 informē, ka nekustamais īpašums Planīcas ielā 5B, Kuldīgā, Kuldīgas novadā, nav nepieciešams dienesta funkciju nodrošināšanai un tā uzturēšana ir ekonomiski neizdevīga.  Būvju īpašums (nekustamā īpašuma kadastra Nr. 6201 511 0011) Planīcas ielā 5B, Kuldīgā, Kuldīgas novadā(nekustamā īpašuma kadastra Nr.6201 511 0011), atrodas uz zemes vienības (zemes vienības kadastra apzīmējums 6201 011 0004) Planīcas ielā 5, Kuldīgā, Kuldīgas novadā. Īpašuma tiesības uz zemesgabalu ir nostiprinātas A.Sustrupai un G.Ibragimovai – uz ½ domājamo daļu katram, Kuldīgas pilsētas zemesgrāmatas nodalījumā Nr.215, lēmumu datumi:15.11.1997., 02.01.2006.  Ar nekustamā īpašuma Planīcas ielā 5B, Kuldīgā, Kuldīgas novadā, saistītā zemesgabala īpašnieku nav noslēgts zemes nomas līgums.  A.Sustrupa un G.Ibragimova atbilst Publiskas personas mantas atsavināšanas likuma 4.panta ceturtās daļas 1.punktā minētajām personām, kuras var ierosināt valsts nekustamā īpašuma atsavināšanu, un savas pirmpirkuma tiesības var realizēt šī likuma 14.pantā noteiktajā kārtībā. Pirmpirkuma tiesīgās personas valsts īpašuma atsavināšanas ierosinājumu nav iesniegušas.  Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2010.gada 28.septembra vēstuli Nr.8.2–28/3535 ierosina valsts nekustamā īpašuma Planīcas ielā 5B, Kuldīgā, Kuldīgas novadā, atsavināšanu. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz pārdot divus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā – „Garāžas Nr.818, Nr.820, Nr.821”(nekustamā īpašuma kadastra Nr.0500 010 2936) Balvu ielā, Daugavpilī, un Planīcas ielā 5B, Kuldīgā, Kuldīgas novadā, jo tie nav nepieciešami valsts pārvaldes funkciju veikšanai saskaņā ar Valsts pārvaldes likumu.  Lai nodrošinātu racionālāku un saimnieciskāku valsts budžeta līdzekļu izmantošanu, augstāk minētos valsts nekustamos īpašumus valsts akciju sabiedrība „Valsts nekustamie īpašumi” normatīvo aktu noteiktā kārtībā atsavinās, realizējot tos izsolē un veiksmīgas izsoles rezultātā valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamo īpašumu atsavināšanu ierosina Zemkopības ministrija.  Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu). Tāpēc šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Politikas joma – tieslietu politika. |

|  |
| --- |
| **II. Tiesību akta projekta ietekme uz sabiedrību –** nav attiecināms |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | | **2011. gads** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | Nav attiecināms | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | Nav attiecināms | | | | |
| 1.2. valsts speciālais budžets | | Nav attiecināms | | | | |
| 1.3. pašvaldību budžets | | Nav attiecināms | | | | |
| 2. Budžeta izdevumi: | | Nav attiecināms | | | | |
| 2.1. valsts pamatbudžets | | Nav attiecināms | | | | |
| 2.2. valsts speciālais budžets | | Nav attiecināms | | | | |
| 2.3. pašvaldību budžets | | Nav attiecināms | | | | |
| 3. Finansiālā ietekme: | | Nav attiecināms | | | | |
| 3.1. valsts pamatbudžets | | Nav attiecināms | | | | |
| 3.2. speciālais budžets | | Nav attiecināms | | | | |
| 3.3. pašvaldību budžets | | Nav attiecināms | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | Nav attiecināms | | | |
| 5. Precizēta finansiālā ietekme: | | X | Nav attiecināms | | | |
| 5.1. valsts pamatbudžets | | Nav attiecināms | | | |
| 5.2. speciālais budžets | | Nav attiecināms | | | |
| 5.3. pašvaldību budžets | | Nav attiecināms | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Nav attiecināms | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.  Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā.  Saskaņā ar Zemkopības ministrijas 2010.gada 22.novembra vēstulē Nr.8.2–28/4240 sniegto informāciju 2010.gadā (līdz 01.11.2010.) Lauku atbalsta dienestam saistībā ar nekustamo īpašumu „Garāžas Nr.818, Nr.820, Nr.821”Balvu ielā, Daugavpilī, ir bijuši Ls 16,71 lieli izdevumi, ieņēmumu no nekustamā īpašuma nav.  Saskaņā ar Zemkopības ministrijas 2010.gada 28.septembra vēstulē Nr.8.2–28/3535 sniegto informāciju 2010.gadā (līdz 01.09.2010.) Lauku atbalsta dienestam saistībā ar nekustamo īpašumu Planīcas ielā 5B, Kuldīgā, Kuldīgas novadā, ir bijuši Ls 1649,68 lieli izdevumi, ieņēmumi no nekustamā īpašuma iznomāšanas Ls 906,36.  Rīkojuma projektā iekļauto nekustamo īpašumu kopējā kadastrālā vērtība ir Ls 34962. | | | | | |

|  |
| --- |
| **IV. - VI. sadaļa –** nav attiecināms**.** |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekta izpildei jaunas institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

18.01.2011. 12:08

1512

I.Jansone

67024921, Ieva.Jansone@vni.lv